|  |
| --- |
| Description: Description: logo nepal sarkar.png  लिखु तामाकोशी गाउँपालिका  **स्थानीय राजपत्र**  खण्डः६ संख्याः ८ मितिः २०७९\०८\२३  भाग–२  **लिखु तामाकोशी गाउँपालिका** |

|  |
| --- |
| **एम्बुलेन्स सेवा सञ्चालन निर्देशिका (पहिलो संशोधन),२०७९** |

|  |  |
| --- | --- |
| **ufpF कार्यपालिकाको बैठकबाट स्वीकृत** | **मितिः२०७९\०८\२३** |

लिखु तामाकोशी गाउँपालिका

एम्बुलेन्स सेवा सञ्चालन निर्देशिका, (पहिलो संशोधन) २०७९

**प्रस्तावनाः** लिखु तामाकोशी गाउँपालिका, रामेछाप भित्र खासगरी स्वास्थ्य सेवाको पहुँचबाट टाढा रहेका बासिन्दालाई स्वास्थ्य सेवामा सर्वसुलभ पहुच पुर्याउनका लागि एम्बुलेन्स सेवा संचालनलाई पारदर्शी, सरल, भरपर्दो र व्यवस्थित गर्न तथा एम्बुलेन्स सेवामा जनताको पहुँच बढाई सेवाको गुणस्तर वृद्धि गर्न वाञ्छनीय भएकोले स्थानीय सरकार सञ्चालन ऐन २०७४ को दफा १०२ (२) को अधिकार प्रयोग गरी लिखु तामाकोशी गाउँपालिकाले देहायको निर्देशिका जारी गरेको छ ।

१. संक्षिप्त नाम र प्रारम्भः

क) यो संशोधित निर्देशिकाको नाम “एम्बुलेन्स सेवा सञ्चालन निर्देशिका(पहिलो संशोधन) २०७९” रहेको छ ।

ख) यो निर्देशिका गाउँ कार्यपालिकाले स्वीकृत गरेको मितिबाट प्रारम्भ हुनेछ ।

२. परिभाषाः विषय वा प्रसङ्गले अर्को अर्थ नलागेमा यस निर्देशिकामाः

क) “एम्बुलेन्स ” भन्नाले बिरामी आसार्ने स्विकृति प्राप्त गरेको वहान सम्झनु पर्छ र सो शब्दले एम्बुलेन्समा जडित उपकरण, चालक र परिचारिका समेतलाई जनाउँछ ।

ख) “एम्बुलेन्स जनशक्ति” भन्नाले एम्बुलेन्समा उपस्थित रहने स्वास्थ्यकर्मी र चालक सम्झनु पर्छ।

ग) “चालक” भन्नाले एम्बुलेन्स चलाउने चालक सम्झनु पर्छ ।

घ) “गाउँपालिका” भन्नाले लिखु तामाकोशी गाउँपालिकालाई सम्झनु पर्छ ।

ङ) “सेवा शुल्क” भन्नाले एम्बुलेन्स प्रयोग गरे बापत सेवाग्राहीले बुझाउनु पर्नेगरी समितिले तोकेको शुल्क सम्झनु पर्छ ।

च) “समिति” भन्नाले दफा ३ बमोजिम गठित एम्बुलेन्स सेवा व्यवस्थापन तथा अनुगमन समिति सम्झनु पर्छ ।

छ) “सेवा” भन्नाले एम्बुलेन्सले बिरामीलाई दिने सम्पुर्ण सेवा सम्झनु पर्छ ।

३. एम्बुलेन्स सेवा व्यवस्थापन तथा अनुगमन समितिः (१) एम्बुलेन्स सेवा सञ्चालनको व्यवस्थापन, अनुगमन तथा रेखदेख गर्न देहायको पदाधिकारीहरु रहेको एक गाउँ एम्बुलेन्स सेवा व्यवस्थापन तथा अनुगमन समिति रहनेछ ।

क) गाउँपालिका अध्यक्ष – संयोजक

ख) प्रमुख प्रशासकिय अधिकृत – सदस्य

ग) वडा अध्यक्ष (सम्पुर्ण वडा) – सदस्य

घ) प्रतिनिधि, गाउँ रेडक्रस सोसाईटी, धोबी बजार – सदस्य

ङ) ई.प्र.का.प्रमुख–धोवी - सदस्य

च) गाउँपालिकाको स्वास्थ्य शाखा प्रमुख – सदस्य सचिव

२) समितिको कुल सदस्य सङ्ख्या मध्ये एकाउन्न प्रतिशत सदस्य उपस्थित भएमा बैठक बस्नको लागि गणपुरक सङ्ख्या पुगेको मानिनेछ ।

३) समितिको बैठक आवश्यकता अनुसार बस्नेछ । समितिको वैठक भत्ता गाउँ कार्यपालिकाले निर्धारण गरे बमोजिम हुनेछ ।

४) समितिको बैठक सम्बन्धी अन्य व्यवस्था र कार्यविधि समितिले निर्धारण गरे बमोजिम हुनेछ ।

**४. समितिको काम, कर्तव्य र अधिकारः**

(१) समितिको काम, कर्तव्य र अधिकार देहाय बमोजिम हुनेछः

क) एम्बुलेन्स सेवा पारदर्शी, सरल, भरपर्दो र व्यवस्थित रुपमा सञ्चालन गरे,नगरेको अनुगमन गर्ने।

ख) चालकले पालना गर्नुपर्ने आचारसंहिता लागू गराउने । यस निर्देशिका अनुसारको आचार संहिता पालन नगर्ने चालकलाई चेतावनी दिने र आचारसंहिता पालना गर्न लगाउने ।

ग) एम्बुलेन्स सेवाको बारेमा कुनै गुनासो तथा उजुरी आएमा सोको सुनुवाई तथा व्यवस्थापन गर्ने।

घ) एम्बुलेन्सको निश्चित मापदण्डको आधारमा भाडा निर्धारण गर्ने । एक पटक निर्धारण भएको भाडा आवश्यकताको आधारमा बाहेक पुनरावलोकन गर्न नपाइने ।

ङ) सरोकारवाला तथा अन्य सङ्घहरु बिच आवश्यकता अनुसार एम्बुलेन्स सेवा बारे समिक्षा बैठक गर्ने ।

छ) गाउँपालिकाको विशिष्टतालाई ध्यानमा राखि एम्बुलेन्स सेवा सञ्चालनको लागि आवश्यक थप मापदण्ड बनाउने ।

ज) चालकले अनुसुची बमोजिम सेवा शुल्क लिई बैक÷कोषमा दाखिला गरे नगरेको समय समयमा निरीक्षण गर्ने ।

२) समितिको सदस्य–सचिवले सेवा प्रवाह स्थितिको अद्यावधिक विवरण प्रत्येक वर्षको ३÷३ महिनामा गाउँ कार्यपालिकामा पेश गर्नु पर्नेछ ।

५) **सेवा शुल्क सम्बन्धी व्यवस्था**

१) एम्बुलेन्स सेवा प्रयोग गरेबापत सम्बन्धित सेवाग्राहीले अनुसुची (१) मा उल्लेख भए अनुसारको रकम सेवा शुल्कको रुपमा बुझाउनु पर्नेछ ।आपतकालिन अवस्था बाहेक, स्वास्थ्य संस्थाको सिफारिसमा गर्भवती\सुत्केरी महिला र ७० बर्ष माथिका जेष्ठ नागरिकहरु, तथा पूर्ण अपाङ्गता(क वर्ग) भएका व्यक्तिको हकमा निशुल्क सेवा प्रदान गरिनेछ ।

२) एम्बुलेन्स सेवा बापत उठेको रकम गाउँपालिकाले एक अलग बैक खाता÷कोष खडागरी त्यसमा जम्मा गर्नेछ ।

३) सेवा शुल्क बापत लिइने रकमको असुलीका लागि गाउँपालिकाले नगदी रसिद छपाई उपलब्ध गराउनेछ । नगदी रसिदको अभिलेख÷नियन्त्रण खाता गाउँपालिकामा राखीने छ ।

४) सेवा दिए बापत लिइने सेवाशुल्क नगदी रसिद काटी बैक खातामा जम्मा गर्ने जिम्मेबारी सम्बन्धित चालकको हुनेछ ।

५) कोषको रकम गाउँ कार्यपालिकाले स्वीकृत गरेको बार्षिक कार्ययोजना अनुसार मात्र खर्च गर्न पाइने छ ।कोषको रकम सामान्यतया चालकको तलव भत्ता, इन्धन, एम्बुलेन्सको मर्मत सम्भार र एम्बुलेन्समा रहने अति आवश्यक सामग्रीको खरिदमा खर्च गरिनेछ, साथै सो कोषमा रकम अपुग भएमा गाउँपालिकाले रकम थप गर्न सक्नेछ ।

६) एम्बुलेन्स सेवा बापत गरिएको कार्य विवरण हरेक महिनाको अन्तिममा सम्बन्धित वडाको वडा अध्यक्ष र स्वास्थ्य चौकीको प्रमुखद्वारा प्रमाणित गरि एम्बुलेन्स सेवा व्यवस्थापन तथा अनुगमन समितिमा पेश गर्नु पर्नेछ ।

**६) चालकको नियुक्ती र सेवा सुविधाः**

१) एम्बुलेन्स सेवा संचालनका लागि गाउँ कार्यपालिकाले एक एम्बुलेन्स बराबर एक जना योग्यता पुगेको चालक सेवा करारमा नियुक्ती गर्नेछ ।

२) चालकको सेवा सुविधा दफा (३) बमोजिमको समितिले निर्धारण गरे बमोजिम हुनेछ ।

३) चालकको रु. ५ लाख सम्मको दुर्घटना विमा गरिनेछ, साथै तेस्रो पक्षको समेत विमाको प्रिमियम बापतको रकम यसै निर्देशिका बमोजिमको कोषबाट वेहोरिने छ ।

४) चालकले पालना गर्नुपर्ने आचार संहिता अनुसुची (२) बमोजिम हुनेछ ।

**७) एम्बुलेन्स रहने स्थान सोको मर्मत सम्भारः**

(१) एक एम्बुलेन्स लिखु तामाकोशी गाउँपालिका वडा नं. ३ मा रहेको धोबी स्वास्थ्य चौकीको हातामा रहनेछ र अर्को एक एम्बुलेन्स सैपुको स्वास्थ्य चौकीको मातहतमा रहनेछ ।तथा अर्को एक एम्बुलेन्स तिल्पुङ स्वास्थ्य चौकी कार्यालयमा रहनेछ ।

२) एम्बुलेन्सको नियमित मर्मत सम्भार गर्ने जिम्मेबारी चालकको हुनेछ ।चालकले एम्बुलेन्स नियमित मर्मत गर्दा गाउँपालिकाको कार्यालयको स्वास्थ्य शाखा प्रमुख तथा एम्बुलेन्स सेवा व्यवस्थापन तथा अनुगमन समितिको सदस्य सचिवको अनुमति बिना नगर्ने ।

३) एम्बुलेन्स मर्मत संभार तथा इन्धन बापत भएको खर्च विवरण प्रत्येक वर्षको ३÷३ महिनामा एम्बुलेन्स सेवा व्यवस्थापन तथा अनुगमन समितिमा पेश गर्नु पर्नेछ ।

७**) विविधः**

१) एम्बुलेन्समा रहने न्यूनतम सेवा सुविधा तथा औषधीको विवरण अनुसुची (३) बमोजिम हुनेछ ।

२) एम्बुलेन्समा सवार विरामी, विरामीका आफन्त तथा स्वास्थ्यकर्मीको विमाको दायित्व सेवाग्राही स्वयंको हुनेछ ।

३) यस निर्देशिकामा आवश्यकता अनुसार संसोधन र हेरफेर समितिको सिफारिसमा गाउँ कार्यपालिकाले गर्न सक्नेछ ।

अनुसूची १

(निर्देशिकाको दफा (५) संग सम्बन्धित सेवा शुल्क सम्बन्धी दररेट)

|  |  |  |  |  |
| --- | --- | --- | --- | --- |
| **क्र.स.** | **देखि** | **सम्म** | **दररेट रु** | **कैफियत** |
| **१** | लिखु तामाकोशी गा.पा. धोबी बजार | दुरागाउँ | २५०० \- |  |
| **२** | लिखु तामाकोशी गा.पा. धोबी बजार | सैपु | २००० \- |  |
| **३** | लिखु तामाकोशी गा.पा. धोबी बजार | बिजुलिकोट | १५०० \- |  |
| **४** | लिखु तामाकोशी गा.पा. धोबी बजार | काङ्वा | १००० \- |  |
| **५** | लिखु तामाकोशी गा.पा. धोबी बजार | नागदँह | १००० \- |  |
| **६** | लिखु तामाकोशी गा.पा. धोबी बजार | खिम्ती | २५०० \- |  |
| **७** | लिखु तामाकोशी गा.पा. धोबी बजार | तिल्पुङ | २००० \- |  |
| **८** | लिखु तामाकोशी गा.पा. धोबी बजार | मन्थली | ३००० \- |  |
| **९** | लिखु तामाकोशी गा.पा. धोबी बजार | रामेछाप | ३५०० \- |  |
| **१०** | लिखु तामाकोशी गा.पा. धोबी बजार | खुर्कोट | ४००० \- |  |
| **११** | लिखु तामाकोशी गा.पा. धोबी बजार | काठमाडौं | ७,००० \- |  |
| **१२** | लिखु तामाकोशी गा.पा. दुरागाउँ\ सैपु | धोबी | २५०० \- २००० \- |  |
| **१३** | लिखु तामाकोशी गा.पा. दुरागाउँ\ सैपु | मन्थली | ४५०० \- ४००० \- |  |
| **१४** | लिखु तामाकोशी गा.पा. दुरागाउँ\ सैपु | रामेछाप | ५००० \- ४५०० \- |  |
| **१५** | लिखु तामाकोशी गा.पा. दुरागाउँ\ सैपु | खुर्कोट | ५५०० \- ५००० \- |  |
| **१६** | लिखु तामाकोशी गा.पा. सैपु | काठमाडौं | ७५०० \- |  |
| **१७** | लिखु तामाकोशी गाउँपालिका, १ दुरागाउँ | काठमाडौं | ८,००० \- |  |
| **१८** | लिखु तामाकोशी गाउँपालिका, ७ तिल्पुङ | मन्थली | १००० \- |  |
| **१९** | लिखु तामाकोशी गाउँपालिका, ७ तिल्पुङ | रामेछाप | १५०० \- |  |
| **२०** | लिखु तामाकोशी गाउँपालिका, ७ तिल्पुङ | खुर्कोट | २००० \- |  |
| **२१** | लिखु तामाकोशी गाउँपालिका, ७ तिल्पुङ | काठमाडौं | ६००० \- |  |

• दुरीको हकमा गन्तव्य स्थान नै मान्य हुनेछ ।

• एम्बुलेन्सको तोकिएको सेवा शुल्क र माग फारम भरी बिरामी लैजानु अगाबै कार्यालयमा बुझाउनु पर्नेछ ।

**अनुसूची २**

**(निर्देशिकाको दफा ६ को उपदफा (३) सँग सम्बन्धीत)**

**एम्बुलेन्स चालकले पालना गर्नुपर्ने आचार संहिता ।**

१.एम्बुलेन्स सञ्चालन निर्देशिका, २०७९ लाई पूर्णतः पालना गर्नुपर्ने,

२.आफ्नो पेशागत भूमिका निर्वाह गर्ने क्रममा ईमान्दारिता र विश्वसनीयता कायम गर्दै आफ्नो पेशाको मान मर्यादामा खलल पुग्ने कुनै काम गर्न नहुने,

३.मादक पदार्थ सेवन गरी एम्बुलेन्स चलाउनु नहुने,

४.बिरामीको ओसारपसार तथा उपचार गनेए क्रममा बिरामी तथा बिरामीको परिवारलाई सधै सम्मानपूर्वक व्यवहार गरी उच्चस्तरीय सेवा प्रदान गर्नुपर्ने,

५.आफुले लिएको निर्णयहरुमा आफ्नै व्यक्तिगत रुपमा जिम्मेवार र जवाफदेही हुनुपर्ने,

६. आफ्नो पेशागत दक्षता सुधार गर्दै लैजानुका साथै आफुमा भएका पेशागत दक्षता आफ्नो क्षेत्रका अरुलाई पनि सिकाउनु पर्ने,

७.कुनै पनि बिरामीलाई ओसारपसार गर्नु अघि उसको बारेमा पर्याप्त जानकारी लिई उपचारमा सहयोग गर्नुपर्ने,

८. बिरामीलाई बिच बाटोमा छाड्न नहुने,

९. आफ्नो कामको सिलसिलामा पाएका कुनै पनि सूचना गोप्य राख्नुपर्ने तथा विरामीहरुबाट पाएको जानकारी तेस्रो पक्षलाई खोल्न नहुने तर कानूनी र पेशागत दायित्व निर्वाह गर्न वा बिरामीको सेवामा आवश्यक परेमा त्यस्तो सूचना बारेमा जानकारी दिन सक्ने,

१०.अस्पताल पूर्व सेवा, एम्बुलेन्स सेवा व्यवस्थापनमा सहयोग पुग्ने तथा अनुसन्धानमा मदत पु¥याउनु पर्ने,

११. आफुले उचित देखेको बिरामीको गुणस्तरिय सेवामा प्रभाव पार्ने राम्रा पक्षहरुको जानकारी आफ्नो सुपरिवेक्षक तथा स्वास्थ्य संस्थालाई जानकारी दिनुपर्ने,

१२. नेपाल सरकारले प्रतिवन्ध लगाएका बस्तुहरु ओसार पसार नगर्ने । प्रचलित कानूनको पालना गर्नुपर्ने ।

म ....................................... (नाम) .................................... ठेगाना .................................. ना.प्र.प.नं. ..................................... जिल्ला, ड्राईभिङ्ग लाईसेन्स नं. ........................................... ले माथिको उल्लेखित आचार संहिता अध्ययन गरेको छु । ........................................ जिल्ला ..................... संस्थाको एम्बुलेन्स चलाउदा मैले यो आचार संहिता पूर्ण रुपमा पालना गर्न सहमति जनाई सही छाप गरेको छु ।

चालककोः रोहबरमा प्रमाणित गर्ने व्यक्तिकोः

दस्तखतः दस्तखतः

मितिः नाम÷पदः

मितिः

संस्थाको छापः

**अनुसूची ३**

**(निर्देशिकाको दफा ८ को उपदफा (१) सँग सम्बन्धीत)**

**"ग" वर्गको (Common Life Support (CLS)) एम्बुलेन्समा हुनुपर्ने औषधी र उपकरणको विवरण**

• First Aid का सामानहरु,

• Oxygen Cylinder, Flow Meter / Mask जडित वा जरुरी परेमा राख्न सकिने सवारी साधन, दिन सक्ने व्यवस्था

• Stetcher Cum Board,

• Strethoscopre, B.P. Apparatus, Toarchlight,

• Driver With basic training in first aid and emergent medicine.

|  |
| --- |
| लिखु तामाकोशी गाउँपालिकाको बैठकवाट मिति २०७९/०८/२३ गते पारित यो कार्यविधि लिखु तामाकोशी गाउँ कार्यपालिकाको निर्णय वा आदेश र अधिकारपत्रको प्रमाणीकरण (कार्यविधि) नियमावली, २०७४ को नियम ३ को उपनियम ४ बमोजिम प्रमाणीकरण गर्दछु ।  (बिनोद कुमार अधिकारी)  प्रमुख प्रशासकीय अधिकृत  मिति २०७९/०८/२३ |